Jokerien KHL-kausi 2014–2015
Pudotuspelit > Konferenssin puolivälierät Dinamo Minskiä vastaan

Läntisen konferenssin puolivälierissä neljänneksi sijoittunut Jokerit sai vastaansa pykälää alemmaksi yltäneen valkovenäläisen Dinamo Minskin. Joukkueet olivat kohdanneet runkosarjassa viidesti, joista Jokerit oli voittanut varsinaisella peliajalla kolme, kun taas Dinamo kaatoi Jokerit kerran varsinaisella peliajalla ja kerran jatkoajalla. Joukkueiden ensimmäinen kohtaaminen oli ollut samalla Jokerien avaus KHL-liigassa.
Jatkoaika.com odotti sarjasta erittäin tasaista. Se oletti Jokerien perustavan pelinsä nopeaan kiekolliseen peliin, joka olisi Dinamon hidasta puolustusta vastaan hyvä ase. Vauhdin hiljetessä Jokerit olisi ongelmissa, sillä Dinamon ykkösketju pystyisi viimeistelemään maaleja puolittaisistakin paikoista, minkä lisäksi joukkueen kanadalaiset tähdet viihtyisivät paremmin hitaassa pelitemmossa. Jatkoaika nosti esiin myös kahden ensimmäisen ottelun suuren merkityksen. Sivusto arvioi Jokerien menevän lopulta sarjasta jatkoon monipuolisemman pelaajamateriaalinsa ja paremman viisikkopelinsä turvin otteluvoitoin 4–2.
| 0 | 1 | 2 | 3 | 4 | 5 |
| --- | --- | --- | --- | --- | --- |
| 27.2. | Jokerit | ja. 2–3 | Dinamo Minsk | Hartwall Arena |  |

|  | (1–0, 1–0, 0–2, 0–1)   Raportti  | (1–0, 1–0, 0–2, 0–1)   Raportti  | (1–0, 1–0, 0–2, 0–1)   Raportti  | Yleisömäärä: 11 728  Tuomarit: Alexei Anisimov, Vladislav Kiselyov |  |
|  | Ohtamaa (Hahl, Pöysti) 8:30 Koukal (Omark) 29:56  | 1–0 2–0 2–1 2–2 2–3 |   51:08 Vesce (Ellison) yv.  58:33 Linglet (Cheechoo, Bailen) 72:17 Ellison (Linglet, Bailen) | Yleisömäärä: 11 728  Tuomarit: Alexei Anisimov, Vladislav Kiselyov |  |
|  |   | Jäähyt |   | Yleisömäärä: 11 728  Tuomarit: Alexei Anisimov, Vladislav Kiselyov |  |
|  | 5 × 2min = 10min |  | 6 × 2min = 12min | Yleisömäärä: 11 728  Tuomarit: Alexei Anisimov, Vladislav Kiselyov |  |
|  |   | Maalivahdit |   | Yleisömäärä: 11 728  Tuomarit: Alexei Anisimov, Vladislav Kiselyov |  |
|  | Karlsson 7+12+11+3=33 (91,66%) |  | Haugen 9+15+10+13=47 (95,91%) | Yleisömäärä: 11 728  Tuomarit: Alexei Anisimov, Vladislav Kiselyov |  |








Ensimmäinen kohtaaminen pelattiin perjantaina 27. helmikuuta Helsingissä. Alussa vahvasti esiintynyt Jokerit karkasi kahden ensimmäisen erän aikana 2–0-johtoon Atte Ohtamaan ja Petr Koukalin maaleilla. Joukkue näytti jo varmistelevan voittoaan, mutta kolmannessa erässä jäähyily alkoi kostautua. Ryan Vesce ohjasi kavennuksen kahdeksan minuuttia ennen loppua ja puolitoista minuuttia ennen päätössummeria Charles Linget tasoitti ottelun kovan taistelun päätteeksi. Jatkoaika oli Jokerien hallintaa, mutta kiekkoa ei saatu 47 kertaa torjuneen Lars Haugenin ohi, vaikka joukkue pääsi pelaamaan yli puolitoista minuuttia kahden miehen ylivoimalla. Ajassa 72.17 Dinamo käytti jatkoajan toisen paikkansa hyväkseen, kun Topi Jaakola menetti mailansa omassa päädyssä. Matt Ellison viimeisteli maalin edestä voittolukemiksi 2–3.
| 0 | 1 | 2 | 3 | 4 | 5 |
| --- | --- | --- | --- | --- | --- |
| 28.2. | Jokerit | 4–1 | Dinamo Minsk | Hartwall Arena |  |

|  | (0–0, 3–1, 1–0)   Raportti  | (0–0, 3–1, 1–0)   Raportti  | (0–0, 3–1, 1–0)   Raportti  | Yleisömäärä: 12 661  Tuomarit: Alexei Anisimov, Roman Gofman |  |
|  | Moses (Koukal, Ohtamaa) 22:10  Korpikari (Todd, Omark) 26:41 Huhtala 30:57   Mäki (Wirtanen) tm. 59:12 | 1–0 1–1 2–1 3–1 4–1 |  25:34 Bailen (Linglet, Vesce) | Yleisömäärä: 12 661  Tuomarit: Alexei Anisimov, Roman Gofman |  |
|  |   | Jäähyt |   | Yleisömäärä: 12 661  Tuomarit: Alexei Anisimov, Roman Gofman |  |
|  | 4 × 2min + 4min = 12min |  | 2 × 2min + 4min = 8min | Yleisömäärä: 12 661  Tuomarit: Alexei Anisimov, Roman Gofman |  |
|  |   | Maalivahdit |   | Yleisömäärä: 12 661  Tuomarit: Alexei Anisimov, Roman Gofman |  |
|  | Karlsson 9+5+4=18 (94,73%) |  | Miltshakov 5+15+7=27 (90,00%) | Yleisömäärä: 12 661  Tuomarit: Alexei Anisimov, Roman Gofman |  |








Seuraava peli pelattiin heti seuraavana päivänä niin ikään Helsingin Hartwall Arenalla. Dinamo oli vaihtanut maalille Lars Haugenin tilalle Dmitri Miltshakovin. Jokerit hallitsi jälleen tapahtumia ja voitti 4–1. Ottelu oli hyvin samantyyppinen kuin edellisillan kohtaaminen – sillä erotuksella, että Jokerit jaksoi pelata kurinalaisesti ja maltilla loppuun asti. Viimeiseen erään lähdettiin tilanteesta 3–1, mutta Jokerien ote pysyi aktiivisena, eikä Dinamo siten päässyt yhtä hyville tekopaikoille kuin edellispäivänä. Lopussa Tomi Mäki viimeisteli loppulukemiksi 4–1 tyhjään maaliin.
| 0 | 1 | 2 | 3 | 4 | 5 |
| --- | --- | --- | --- | --- | --- |
| 2.3. | Dinamo Minsk | 0–5 | Jokerit | Minsk-Arena |  |

|  | (0–0, 0–5, 0–0)   Raportti  | (0–0, 0–5, 0–0)   Raportti  | (0–0, 0–5, 0–0)   Raportti  | Yleisömäärä: 15 086  Tuomarit: Oskirko Yury, Odins Eduard |  |
|  |  | 0–1 0–2 0–3 0–4 0–5 | 21:51 Omark yv.   29:00 Omark (Koukal) yv.   31:48 Huhtala (Omark, Väänänen)   32:59 Aaltonen   35:02 Moses (Omark) | Yleisömäärä: 15 086  Tuomarit: Oskirko Yury, Odins Eduard |  |
|  |   | Jäähyt |   | Yleisömäärä: 15 086  Tuomarit: Oskirko Yury, Odins Eduard |  |
|  | 4 × 2min + 10min = 18min |  | 6 × 2min = 12min | Yleisömäärä: 15 086  Tuomarit: Oskirko Yury, Odins Eduard |  |








Kolmannen kohtaamisen myötä siirryttiin yli 15 000 katsojan eteen Minsk-Arenalle. Jokerit voitti ottelun selvästi 5–0 ja kaikki maalit syntyivät toisessa erässä. Linus Omarkille kirjattiin tehot 2+2. Dinamo oli jälleen vaihtanut maaliin Lars Haugenin, mutta hän sai neljännen maalin jälkeen tehdä tilaa Dmitri Miltshakoville. Selvästä voitosta huolimatta huolta aiheutti se, että kapteeni Niko Kapanen ei pelannut kolmannessa erässä. Hänen tulevan ottelun pelikuntonsa selviäisi seuraavan päivän aamujäillä.
| 0 | 1 | 2 | 3 | 4 | 5 |
| --- | --- | --- | --- | --- | --- |
| 3.3. | Dinamo Minsk | 1–2 | Jokerit | Minsk-Arena |  |

|  | (0–0, 1–2, 0–0)   Raportti  | (0–0, 1–2, 0–0)   Raportti  | (0–0, 1–2, 0–0)   Raportti  | Yleisömäärä: 15 086  Tuomarit: Aleksei Belov, Eduard Odins |  |
|  | 21:28 Krajicek (Szczechura) yv. | 1–0 1–1 1–2 |  25:39 Aaltonen (Kapanen)   28:28 Hagman (Kapanen, Huhtala) yv. | Yleisömäärä: 15 086  Tuomarit: Aleksei Belov, Eduard Odins |  |
|  |   | Jäähyt |   | Yleisömäärä: 15 086  Tuomarit: Aleksei Belov, Eduard Odins |  |
|  | 4 × 2min + 10min = 18min |  | 6 × 2min = 12min | Yleisömäärä: 15 086  Tuomarit: Aleksei Belov, Eduard Odins |  |








Neljäs peli pelattiin edelleen Minskissä. Jokerit vaihtoi otteluun maalille Riku Heleniuksen. Ottelu oli Jokereille edellistä kohtaamista vaikeampi, mutta tuloksena oli niukka työvoitto maalein 2–1. Kaikki maalit tehtiin jälleen toisessa erässä. Sarja olisi siten seuraavassa kohtaamisessa Jokereille katkolla. Kapteeni Niko Kapanen loukkaantui kolmannessa erässä ja myöhemmin hänen kautensa ilmoitettiin olevan ohi. Pelin päätyttyä Juhamatti Aaltonen sai pelirangaistuksen annettuaan rikkinäisen mailansa katsomossa olleelle pikkupojalle.